AQSh prezidenti Barak Obama bugun bo‘lib o‘tgan saylov yakunlariga ko‘ra, mamlakatning yangi prezidentiga aylangan, ammo hali o‘z vazifasini bajarishga kirishmagan Donald Trampni telefon orqali tabrikladi. Bu haqda Reuters xabar tarqatdi. Prezident ma’muriyati Obama Trampga qo‘ng‘iroq qilib, undan 10 noyabr kuni Oq uyga kelishni so‘ragani haqida ma’lum qildi. «Hokimiyat o‘tishi silliq kechishini ta’minlash ustivor vazifalarimizdan hisoblanadi. Yangi saylangan prezident bilan uchrashuv bu boradagi navbatdagi qadam», — deyilgan Oq uy xabarida. Xabar qilinishicha, Obama AQSh prezidentligi uchun saylovda Demokratik partiya nomzodi sifatida ishtirok etgan Hillari Klintonga ham qo‘ng‘iroq qilgan. U yaqin vaqt ichida saylov natijalari bo‘yicha bayonot berishi kutilmoqda.